Domino, fratri Adalgiso. Ego Altasia et filii mei Beraldus presbiter et Vulfardus venditores, vendimus res nostras que sunt site in pago Matisconensi, in agro Fusciacensi, in villa Varennas; hoc est curtilus cum vinea et arboribus et campo, qui terminat a mane terram Rainati, a medio die viam publicam, a sero Leutgaudum presbiterum. Infra istos terminos, sicut michi obvenerunt ipsas res in spontalitio de parte senioris mei Humberti, ego et filii mei, Beraldus videlicet atque Vulfardus, tibi vendimus secundum legem salicam, tradimus atque transfundimus et accipimus de vobis precium in valore solidorum X, et pro ipso precio de ipsis rebus tibi werpitionem facimus, et fiat de ipsis quicquid volueris. S. Altasie. S. Beraldi. S. Aldonis. S. Giraldi. S. Berulfi.